《奉和御制佑神观观灯从驾》
宋代·余深

月华迎仗翠舆还，冉冉春光暖破寒。莲炬浮云星汉远，鳌峰彻夜烛龙盘。

况逢节好民风乐，自是祥多国祚安。万井讴歌归圣德，年年长拥路旁看。

作者简介：（?—1132）福州罗源人，字原中，一作源中。神宗元丰五年进士。累官御史中丞兼侍读。谄附蔡京，结为死党，京奸谋诡计多得其助。官至门下侍郎，累进加少傅，封卫国公。出为镇江军节度使、知福州。京失势，累被弹劾，高宗建炎中贬临江军居住。